stanford-oval/wikipedia huggingface dataset:
Mikael Virkkala

| Mikael Virkkala> Henkilötiedot |
| --- | --- |
Koko nimi:  Mikael Sebastian Virkkala
Syntynyt: 24. lokakuuta 2006 (ikä 17) Joensuu, Suomi
Kansalaisuus:   Suomi
Pesäpalloilija
Ulkopelipaikka:  ykkösvahti
Sisäpelirooli:  vaihtaja
Heittokäsi:  oikea
Lyöntipuoli:  oikea
Seura:  Joensuun Maila
Mikael Sebastian Virkkala (s. 24. lokakuuta 2006 Joensuu) on suomalainen pesäpalloilija. Virkkala pelaa ulkokentällä ykkösvahtina ja sisäpelissä vaihtajan tai etenijän roolissa.
Virkkala edustaa kasvattajaseuraansa Joensuun Mailaa. Hän debytoi B-poikien Superpesisjoukkueessa kaudella 2022 pelaten yhteensä kuusi ottelua ja vakiinnutti paikkansa kokoonpanossa seuraavalla kaudella. Kaudella 2023 Virkkala pelasi B-poikien Superpesiksessä yhteensä 17 ottelua tehoin 0+4 lyötyä juoksua, 13 tuotua juoksua ja 51 kärkilyöntipistettä.
Kaudella 2022 Virkkala saavutti joukkueensa kanssa C-poikien Suomen mestaruuden Seinäjoen Nuorisoleirillä. Sarjan loppuottelussa Sotkamon Jymyä vastaan Virkkala toi kaksi juoksua ja löi kolme kärkilyöntiä pelatessaan numerolla kaksi. Aiemmin Virkkala oli saavuttanut saman joukkueen kanssa myös E-poikien SM-hopeamitalin vuoden 2018 Kouvolan Tenavaleirillä.
Miesten Superpesiksessä Virkkala pelasi ensimmäistä kertaa 10.5.2024 vierasottelussa Kouvolan Pallonlyöjiä vastaan. Hän aloitti ottelun etenijäjokerina, mutta pääsi pelaamaan yhden vuoroparin ulkokentällä Henri Litmasen loukkaannuttua. Ensimmäisen tuodun juoksunsa Superpesiksessä Virkkala saavutti 22.5.2024 pelatussa Joensuun Mailan kotiottelussa Manse PP:tä vastaan.
Virkkala opiskelee Joensuun yhteiskoulun lukion urheilulukiossa. Hänen pikkuveljensä Daniel pelaa pesäpalloa Joensuun Mailan C-pojissa.
Meghnad Desai

Meghnad Desai
Meghnad Jagdishchandra Desai, paroni Desai, (s. 10. heinäkuuta 1940 Vadodara) on intialaissyntyinen brittiläinen taloustieteilijä ja kirjailija. Hän on London School of Economicsin emeritusprofessori (Centre for the Study of Global Governance) ja Britannian parlamentin ylähuoneen jäsen. Hän on kirjoittanut lukuisia taloustieteellisiä julkaisuja ja ollut kehittämässä niin sanottua inhimillisen kehityksen indeksiä, jonka avulla arvioidaan elinajan, lukutaidon, koulutuksen ja elintason mittareilla ihmisten hyvinvointia.
Suomennetut teokset

Marxin kosto. Kapitalismin uusi nousu ja valtiokeskeisen sosialismin kuolema. Gaudeamus 2008.
Aiheesta muualla

Meghnad Desai esitelmöi Vanhalla ylioppilastalolla lauantaina 15.11. 2008 (HYY) (Arkistoitu – Internet Archive)
Miroslav Januš

| Mitalit> Maa:   Tšekkoslovakia.Poikien ammunta.MM-kilpailut  | Mitalit> Maa:   Tšekkoslovakia.Poikien ammunta.MM-kilpailut  | Mitalit> Maa:   Tšekkoslovakia.Poikien ammunta.MM-kilpailut  | Maa:   Tšekkoslovakia> Poikien ammunta. |
| --- | --- | --- | --- |
|  Kultaa | Sarajevo 1989 | 10 m villikarju |  |
|  Kultaa | Sarajevo 1989 | 10 m villikarju, joukkue |  |
|  Kultaa | Stavanger 1991 | 10 m villikarju |  |
|  Kultaa | Stavanger 1991 | 10 m villikarju, joukkue |  |
Maa:   Tšekki
Miesten ammunta
|  Olympialaiset  |  Olympialaiset  |  Olympialaiset  |  |
|  Pronssia | Atlanta 1996 | 10 m olympiakivääri |  |
| MM-kilpailut  | MM-kilpailut  | MM-kilpailut  |  |
|  Kultaa | Milano 1994 | 10 m olympiakivääri, joukkue |  |
|  Kultaa | Milano 1994 | 10 m olympiakivääri, sekajuoksut, joukkue |  |
|  Kultaa | Milano 1994 | 50 m villikarju, sekajuoksut, joukkue |  |
|  Kultaa | Barcelona 1998 | 10 m olympiakivääri, sekajuoksut, joukkue |  |
|  Kultaa | Lahti 2002 | 50 m villikarju, sekajuoksut, joukkue |  |
|  Kultaa | Zagreb 2006 | 50 m liikkuva maali, joukkue |  |
|  Kultaa | Plzeň 2008 | 50 m liikkuva maali, joukkue |  |
|  Kultaa | Plzeň 2008 | 50 m liikkuva maali, sekajuoksut, joukkue |  |
|  Hopeaa | Milano 1994 | 50 m villikarju, sekajuoksut |  |
|  Hopeaa | Lahti 2002 | 50 m villikarju, joukkue |  |
|  Hopeaa | Zagreb 2006 | 50 m liikkuva maali |  |
|  Hopeaa | Plzeň 2008 | 10 m liikkuva maali |  |
|  Hopeaa | Plzeň 2008 | 10 m liikkuva maali, joukkue |  |
|  Hopeaa | Heinola 2009 | 10 m liikkuva maali, sekajuoksut |  |
|  Hopeaa | Heinola 2009 | 10 m liikkuva maali, joukkue |  |
|  Hopeaa | Heinola 2009 | 10 m liikkuva maali, sekajuoksut, joukkue |  |
|  Pronssia | Milano 1994 | 10 m olympiakivääri, sekajuoksut |  |
|  Pronssia | Zagreb 2006 | 10 m liikkuva maali |  |
|  Pronssia | Plzeň 2008 | 50 m liikkuva maali |  |
|  Pronssia | Heinola 2009 | 50 m liikkuva maali, sekajuoksut, joukkue |  |
Miroslav Januš (s. 9. elokuuta 1972 Postupice) on nykyinen tšekkiläinen, entinen tšekkoslovakialainen riistamaaliampuja, nuorten maailmanmestari ja olympiamitalisti.
Januš on saavuttanut olympialaisissa pronssia Atlantassa 1996. Hän on voittanut Tšekkoslovakialle poikien sarjassa neljä MM-kultaa. Aikuisten sarjassa Januš on saavuttanut Tšekille MM-kilpailuissa kahdeksan kultaa, kahdeksan hopeaa ja neljä pronssia.
Miles to Go

Miles to Go on näyttelijä-laulaja Miley Cyrusin maaliskuussa 2009 julkaisema omaelämäkerrallinen teos.
Sisältö

Kirja kertoo Mileyn elämästä 6-vuotiaasta asti. Kirjassa Miley kertoo esimerkiksi kaloistaan, kuudennen luokan kiusaamisistaan ja miten hän sai roolin Hannah Montanassa.  Kirjassa  Miley kertoo myös tapauksesta, jolloin hän meni Chicken Little -elokuvan ensi-iltaan, eikä kukaan tunnistanut häntä, sillä vaikka Hannah Montana olikin jo kuvattu, sitä ei näytetty vielä televisiossa. Miley kertoo myös siitä, kuinka takykardia iski ensimmäistä kertaa Cheetah Girlsin keikalla.
Vastaanotto

Maaliskuussa 2009 Miles to Go nousi New York Timesin lasten Best Seller -listan kärkeen.
Maximal

| Maximal |
| --- | --- |

Kestoaika:  30 minuuttia
Pääosissa:  Michael Majalahti Juha Reini
Alkuperämaa:   Suomi
Verkko:  MTV3 Max Sub
Esitetty:  1. maaliskuuta 2009 – 27. lokakuuta 2013
Tuotantokausia:  1
Jaksoja:  18
Tuotanto
Tuottaja(t):  Timo Kangasluoma
Vastaava(t) tuottaja(t):  Pete Paavolainen
Ohjaaja(t):  Jani Honkakoski
Käsikirjoittaja(t):  Timo Kangasluoma Jani Honkakoski
Leikkaaja(t):  Timo Kangasluoma Jani Honkakoski
Tuotantoyhtiö(t):  Fitness Media Oy
Maximal on 1. maaliskuuta 2009 MTV3 Max-kanavalla alkanut treeniohjelma, jossa seurataan kuntonsa ja kehonsa menettäneitä, keski-ikäisiä miehiä pistämään elämäntapansa remonttiin, juontajana toimi Michael Majalahti. Toinen tuotantokausi alkoi Sub-kanavalla 8. syyskuuta 2013 ja juontajana toimi Juha Reini.
Ohjelman tunnuskappale on StarBuck - Maximal Animal.
Jaksot > Ensimmäinen tuotantokausi

| Jakso | Henkilö | Ikä | Paikkakunta | Ammatti | Ensiesitys |
| --- | --- | --- | --- | --- | --- |
| 1. | Jouni | 39 | - | Ahtaaja | 1. maaliskuuta 2009 |
| 2. | Petri | 40 | - | Konsultti | 8. maaliskuuta 2009 |
| 3. | Mauri | 49 | - | Insinööri | 15. maaliskuuta 2009 |
| 4. | Kari | 46 | - | Graafikko | 22. maaliskuuta 2009 |
| 5. | Janne | 52 | - | Kuntosalin omistaja | 29. maaliskuuta 2009 |
| 6. | Petteri | 41 - |  | Toimitusjohtaja | 5. huhtikuuta 2009 |
| 7. | Simo | 43 | - | Prosessityöntekijä | 12. huhtikuuta 2009 |
| 8. | Vesa | 39 | - | Fysioterapeutti | 19. huhtikuuta 2009 |
| 9. | Raine | 37 | Vaasa | Yritysasiamies | 26. huhtikuuta 2009 |
| 10. | Koostejakso | - | - | - | 6. toukokuuta 2009 |
Jaksot > Toinen tuotantokausi

| Jakso | Henkilö | Ikä | Paikkakunta | Ensiesitys |
| --- | --- | --- | --- | --- |
| 1. | Petri | 42 | Oulu | 8. syyskuuta 2013 |
| 2. | Petri | 42 | Oulu | 15. syyskuuta 2013 |
| 3. | Ilkka | 44 | Oulu | 22. syyskuuta 2013 |
| 4. | Ilkka | 44 | Oulu | 29. syyskuuta 2013 |
| 5. | Lauri | 22 | Rovaniemi | 6. lokakuuta 2013 |
| 6. | Lauri | 22 | Rovaniemi | 13. lokakuuta 2013 |
| 7. | Mikko | 45 | Oulu | 20. lokakuuta 2013 |
| 8. | Mikko | 45 | Oulu | 27. lokakuuta 2013 |
Aiheesta muualla

Facebook
Morrumbalan piiri

| Morrumbalan piiri Distrito de Morrumbala |
| --- | --- |
 Morrumbalan piirin sijainti Mosambikissa.
 Koordinaatit: 17.3277°S, 35.5900°E 
Valtio:  Mosambik
Maakunta:  Zambezia
Hallinto:  
 – hallinnollinen keskus:  Morrumbala
Pinta-ala:  8 250 km²
Väkiluku (2017):  380 189
Morrumbalan piiri on Mosambikin Zambezian maakuntaan kuuluva piiri (port. distrito).  Piirin on väkiluku oli 380 189 (VL 2017). Vuosikymmen aiemmin väkiluku oli 361 896 (VL 2007). Piirin hallintokeskus on Morrumbalan kaupunki.
Piirin pinta-ala on 8 250 neliökilometriä (8,0 % maakunnasta). Kahden lähteen mukaan piirin pinta-ala oli aiemmin suurempi (12 823 km2), jolloin piiri jakaantui neljään hallintoalueeseen (port. posto administrotivas, P.A.): Morrumbala, Chire, Derre ja Megaza. Nämä voitiin jakaa edelleen 13 paikkakuntaan (port. localidades). Joulukuussa 2013 Mosambikin parlamentti loi piirin Derren hallintoalueesta uuden Derren piirin, minkä seurauksena Morrumbalan piirin pinta-ala pieneni ja osasta väestöä tuli uuden piirin asukkaita. Osa lähteistä käytti vielä vuonna 2016 Derren osalta vanhentunutta aluejakoa.
Vuonna 1997 piirin väestön valtakieli oli paikalliskieliin lukeutuva elomwe, jota äidinkielenään puhui 86 prosenttia väestöstä (1997). Portugalia osasi tuolloin vain 14 prosenttia piirin asukkaista.
Morrumbalan  piirin naapureita ovat pohjoisessa Milangen, idässä Derren ja etelässä Mopeian piirit. Piirin länsi- ja luoteisrajan muodostavat Njassajärven laskujoki Shirejoki ja sen sivuhaara Ruojoki. Näiden länsipuolella ovat Teten maakunnan Mutararan piiri ja Malawin Eteläisen alueen Nsanjen piirikunta.
Trooppisen matalapaineen 11 ja sykloni Idain jälkeinen tulvatilanne Mosambikin ja Malawin rajaseudulla keskiviikkona 20. maaliskuuta 2019 Euroopan avaruusjärjestön Copernicus Sentinel-1 -satelliitin näkemänä. Tulvivat alueet on koodattu punaisella värillä. Tässä vaiheessa osa tulvavesistä oli jo poistunut alueelta; silti tulvia näkyy Mosambikissa esimerkiksi Shirejoen laaksossa Mutararan piirin alueella.
Maaliskuun 4. päivänä Mosambikiin rantautunut trooppinen matalapaine 11 ja siitä kehittynyt sykloni Idai synnyttivät rankkasateita ja tulvia kehityskulkunsa alkupäivinä erityisesti Zambezian ja Teten maakunnassa ja naapurimaassa Malawissa. Tulvat surmasivat jo ennen hirmumyrkyvaihetta kymmeniä ihmisiä ja vaurioittivat runsaasti rakennuksista. Laajoja alueita joutui tulvajärvien alle. Tulvat rikkoivat keskisiä tieyhteyksiä myös Morrumbalan piirissä.
Käännös suomeksi
Miles Mander

| Miles Mander |
| --- | --- |
 Miles Mander Pikku Prinsessa -elokuvassa (1939)
Henkilötiedot
Koko nimi:  Lionel Mander
Syntynyt: 14. toukokuuta 1888 Wolverhampton, Staffordshire, Englanti, Yhdistynyt kuningaskunta
Kuollut: 8. helmikuuta 1946 (57 vuotta) Hollywood, Kalifornia, Yhdysvallat
Ammatti:  näyttelijä, ohjaaja, käsikirjoittaja
Puoliso:  prinsessa Prativa Devee (1912-1922) Kathren French (1923-1936)
Aiheesta muualla
IMDb 
Elonet
Miles Mander (oik. Lionel Mander 14. toukokuuta 1888 Wolverhampton, Staffordshire, Englanti, Yhdistynyt kuningaskunta – 8. helmikuuta 1946 Hollywood, Kalifornia, Yhdysvallat) oli brittiläinen elokuvanäyttelijä, -ohjaaja ja -käsikirjoittaja.
Mander muistetaan parhaiten Alfred Hitchcockin elokuvista The Pleasure Garden (1925) ja Epäiltynä murhasta (1930) sekä kolmesta muskettisoturielokuvasta: Kolme muskettisoturia (1935, Ludvig XIII), Kolme väärää muskettisoturia (1939, Kardinaali Richelieu) ja Rautanaamio (1939, Aramis).
Valikoitu filmografia > Näyttelijänä

| Vuosi | Alkuperäinen nimi | Suomenkielinen nimi |
| --- | --- | --- |
1925: The Pleasure Garden
| 1930 | Murder! | Epäiltynä murhasta |
| 1933 | The Private Life of Henry VIII | Henrik VIII:n yksityiselämä |
| 1933 | Bitter Sweet | Onnen unelma |
| 1934 | The Battle | Voiton hinta |
| 1935 | The Three Musketeers | Kolme muskettisoturia |
| 1937 | Slave Ship | Orjalaiva |
| 1939 | Wuthering Heights | Humiseva harju |
| 1939 | The Three Musketeers | Kolme väärää muskettisoturia |
| 1939 | The Man in the Iron Mask | Rautanaamio |
| 1939 | Stanley and Livingstone | Mies joka löysi Linginstonen |
| 1939 | The Little Princess | Pikku Prinsessa |
| 1939 | Tower of London | Verinen linna |
| 1940 | Road to Singapore | Kaksi iloista merimiestä |
| 1941 | That Hamilton Woman | Lady Hamiltonin rakkaustarina |
| 1942 | To Be or Not to Be | Ollako vai eikö olla |
| 1942 | Journey for Margaret | Päivä on koittava |
| 1942 | Mrs. Miniver | Rouva Miniver |
| 1942 | Tarzan's New York Adventure | Tarzan suurkaupungissa |
| 1942 | Captains of the Clouds | Myrskylintuja |
| 1942 | Fly-By-Night | Mysteerio G 32 |
| 1942 | This Above All | Yli kaiken ymmärryksen |
| 1943 | Phantom of the Opera | Suuren oopperan kummitus |
| 1943 | Five Graves to Cairo | Tie Kairoon |
1943: Madame Curie
| 1944 | Murder, My Sweet | Hyvästi, kaunokaiseni |
| 1944 | Enter Arsene Lupin | Arsene Lupin astuu näyttämölle |
| 1944 | The White Cliffs of Dover | Doverin valkeat kalliot |
| 1944 | The Story of Dr. Wassell | Sankarin elämä |
| 1945 | The Picture of Dorian Gray | Dorian Grayn muotokuva |
Aiheesta muualla

Miles Manderin elämäkerta (Arkistoitu – Internet Archive) (englanniksi)
Metsämittari

| Metsämittari |
| --- | --- |
 Metsämittaripari. Ylempänä naaras, alempana koiras.
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Mittarimaiset Geometroidea
Heimo::  Mittarit Geometridae
Alaheimo::  Lovimittarit Ennominae
Suku::  Ematurga
Laji::  atomaria
Kaksiosainen nimi
 Ematurga atomaria  (Linnaeus, 1758) 
Katso myös
   Metsämittari Wikispeciesissä   Metsämittari Commonsissa 
Infobox OKNimi-testi OK: 
Metsämittari (Ematurga atomaria) on metsäisten seutujen erittäin yleinen mittariperhonen.
Koko ja ulkonäkö

Metsämittarin sukupuolet eroavat ulkonäöltään jonkin verran. Koiraiden pääväri on tummanruskea ja sekä etu- että takasiivissä tummien poikkivöiden välisillä alueilla on nähtävissä runsaasti kellertäviä pilkkuja, jotka saattavat muodostaa siiville jopa kellertäviä alueita. Tuntosarvet ovat huomiota herättävän sulkamaiset. Naaraat ovat yleisvaikutelmaltaan selvästi koiraita harmaampia, ja niiden siivissä tummanruskeaa väriä rikkoo yleensä lähes valkoinen kuviointi. Tuntosarvet ovat rihmamaiset. Joskus tavataan lähes yksivärisiä yksilöitä. Metsämittarin siipiväli on 22–30 mm, naaraat ovat koiraita pienempiä.
Levinneisyys ja lentoaika

Lajia tavataan Euroopasta Siperian poikki Itä-Aasiaan. Suomessa lajia tavataan koko maassa. Lentoaika on toukokuun lopulta kesäkuun loppuun.
Elinympäristö ja elintavat

Yöperhosmaisesta ulkonäöstään huolimatta metsämittari on aktiivinen vain valoisaan aikaan. Se on erittäin yleinen laji, joka viihtyy avoimissa metsissä, soilla ja tienvarsilla.
Ravintokasvi

Toukat syövät laajaa kirjoa eri kasvilajeja, mm. kanervaa, mustikkaa, juolukkaa, suopursua, koivuja sekä saroja.
Michelle Gildernew

| Michelle Gildernew |
| --- | --- |
 Gildernew vuonna 2014.
Irlannin maatalous- ja maaseutuministeri
 8. toukokuuta 2007 – 4. toukokuuta 2011  
Edeltäjä:  Bríd Rodgers
Seuraaja:  Michelle O’Neill
House of Commonsin jäsen
 Fermanaghin ja Etelä-Tyronen vaalipiiri 2017– 2001–2015  
Henkilötiedot
Syntynyt: 28. maaliskuuta 1970 (ikä 54) Tyronen kreivikunta, Pohjois-Irlanti
Lapset:  2
Tiedot
Puolue:  Sinn Féin
Koulutus:  Ulsterin yliopisto
Aiheesta muualla
Michelle Gildernew (s. 28. maaliskuuta 1970 Tyronen kreivikunta, Pohjois-Irlanti) on pohjoisirlantilainen Sinn Féin -puolueen poliitikko. Hänet valittiin Yhdistyneen kuningaskunnan alahuoneeseen vuonna 2001, ja on ollut alahuoneen jäsen siitä lähtien lukuun ottamatta vuosia 2015–2017. Sinn Féinin harjoittaman abstentionismin takia hän ei kuitenkaan ole ottanut vastaan paikkaansa alahuoneessa. Vuosina 2007–2011 hän oli Pohjois-Irlannin maatalous- ja maaseutuministeri.
Gildernew on opiskellut Ulsterin yliopistossa.
Yksityiselämä

Gildernew on naimisissa ja hänellä on kaksi poikaa sekä yksi tytär.
Aiheesta muualla

Kuvia tai muita tiedostoja aiheesta Michelle Gildernew Wikimedia Commonsissa
Michelle Gildernew Yhdistyneen kuningaskunnan parlamentin verkkosivuilla (englanniksi)
Michelle Gildernew Pohjois-Irlannin kansalliskokouksen verkkosivuilla (englanniksi)
Miles Teller

| Miles Teller |
| --- | --- |
 Miles Teller San Diegon Comic-Conissa vuonna 2015.
Henkilötiedot
Koko nimi:  Miles Alexander Teller
Syntynyt: 20. helmikuuta 1987 (ikä 37) Downingtown, Pennsylvania, Yhdysvallat
Ammatti:  näyttelijä
Puoliso:  Keleigh Sperry (2019–)
Näyttelijä
Aktiivisena:  2004–
Merkittävät roolit:   The Spectacular Now  Whiplash  Divergent – Outolintu  Fantastic Four  Top Gun: Maverick 
Aiheesta muualla
IMDb 
Elonet
Miles Alexander Teller (s. 20. helmikuuta 1987 Downingtown, Pennsylvania) on yhdysvaltalainen näyttelijä. Hänet tunnetaan muun muassa rooleistaan elokuvissa Rabbit Hole – takaisin elämään (2010), Footloose (2011), Project X (2012), Sinkkuna suhteessa (2014), Divergent – Outolintu (2014), Two Night Stand (2014), Whiplash (2014), Outolintu-sarja: Kapinallinen (2015), Fantastic Four (2015) ja Top Gun: Maverick (2022).
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2010 | Rabbit Hole – takaisin elämään | Rabbit Hole | Jason |
| 2011 | Footloose | Footloose | Willard Hewitt |
| 2012 | Project X | Project X | Miles |
| 2013 | The Spectacular Now | The Spectacular Now | Sutter Keely |
| 2013 | 21 and Over | 21 and Over | Miller |
| 2014 | Whiplash | Whiplash | Andrew Neiman |
| 2014 | Sinkkuna suhteessa | That Awkward Moment | Daniel |
| 2014 | Divergent – Outolintu | Divergent | Peter Hayes |
| 2014 | Two Night Stand | Two Night Stand | Alec |
| 2015 | Outolintu-sarja: Kapinallinen | The Divergent Series: Insurgent | Peter Hayes |
| 2015 | Fantastic Four | Fantastic Four | Reed Richards / Herra Fantastinen   |
| 2016 | Outolintu-sarja: Uskollinen | The Divergent Series: Allegiant | Peter Hayes |
| 2016 | Get a Job | Get a Job | Will Davis |
| 2016 | War Dogs | War Dogs | David Packouz |
| 2016 | Bleed for This | Bleed for This | Vinny Pazienza |
| 2017 | Only the Brave | Only the Brave | Brendan ”Donut” McDonough |
| 2017 | Thank You for Your Service | Thank You for Your Service | Adam Schumann |
| 2022 | Top Gun: Maverick | Top Gun: Maverick | Bradley ”Rooster” Bradshaw |
| 2022 | Spiderhead | Spiderhead | Jeff |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Jakso(t) |
| --- | --- | --- | --- | --- |
| 2009 | The Unusuals | The Unusuals | James Boorland | "Boorland Day" |
| 2019 | Too Old to Die Young | Too Old to Die Young | Martin Jones | 10 jaksoa |
Aiheesta muualla

Kuvia tai muita tiedostoja aiheesta Miles Teller Wikimedia Commonsissa
Miles Teller Internet Movie Databasessa. (englanniksi)
Mikael Waldenius

Mikael Waldenius, sukunimi aik. Liuhander (12. helmikuuta 1727 Lempäälä – 20. huhtikuuta 1792 Lapväärtti) oli suomalainen teologian ylioppilas joka laati pitäjänkuvauksen ja kasviluettelon Lempäälästä 1750-luvulla.
Waldeniuksen vanhemmat olivat Lempäälän Hauralan kylän Kyrsälän talollinen Jakob Michelsson Liuhander (k. 1778) ja Sofia Alcenius. Hän kävi Porin triviaalikoulua ja pääsi ylioppilaaksi 1748 Turussa. Hän opiskeli sitten teologiaa Turun akatemiassa.
Waldenius laati 1754–1755 pitäjänkuvauksen Lempäälästä. Pitäjänkuvauksen liittyi myös Waldeniuksen tekemä keskeneräiseksi jäänyt tutkimus Lempäälän kasvistosta. Waldeniuksen käsikirjoituksesta on säilynyt kolme jäljennöstä joista ainoa täydellinen versio on Helsingin yliopiston kirjaston käsikirjoituskokoelmassa. Kuvaus julkaistiin ensimmäisen kerran 1889 Borgå Tidning-lehdessä. Pitäjänkuvauksessa Waldenius mainitsi muun muassa Päivääniemen muinaiskalmiston joka tunnettiin siis jo 1700-luvulla sekä hän kuvasi myös Lempäälän seurakunnan syntyhistoriaa. Kasviluettelossa Waldenius luetteli Carl Linnen Flora Suecicaa esikuvana käyttäen pitäjässä esiintyvät kasvit kansanomaisine nimineen ja hän kuvasi myös kasvien käyttötapoja.
Waldenius toimi pedagogina Kristiinankaupungissa ja kotiopettajana Lapväärtin pappilassa. Hän oli naimisissa vuodesta 1779 Karin Withanderin kanssa.
Aiheesta muualla

Waldeniuksen pitäjänkuvauksen suomennos. PDF. Sisältää noin puolet alkuperäisestä tekstistä. Lempaala.fi (Web Archive).
Miekkamyrsky

| Miekkamyrsky 1 & 2> A Storm of Swords |
| --- | --- |

Alkuperäisteos
Kirjailija:  George R. R. Martin
Kieli:  englanti
Genre:  fantasia
Julkaistu:  2000
Suomennos
Suomentaja:  Satu Hlinovsky
Kansitaiteilija:  Petri Hiltunen
Kustantaja:  Kirjava
Julkaistu:  2005 ja 2006
Sivumäärä:  569 (nide 1) ja 545 (nide 2)
ISBN:  952-99268-6-3
Sarja: Tulen ja jään laulu
Edeltävä:  Kuninkaiden koitos
Seuraava:  Korppien kestit
Löydä lisää kirjojaKirjallisuuden teemasivulta
Miekkamyrsky (engl. A Storm of Swords) on George R. R. Martinin kirjoittaman Tulen ja jään laulu -fantasiasarjan vuonna 2000 julkaistu kolmas osa. Kirjavan kustantama suomennos on teoksen laajuuden vuoksi jaettu kahteen niteeseen, joista ensimmäinen julkaistiin vuonna 2005 ja toinen 2006.
Juoni

Sarjan aiempien osien tavoin kirjassa on kolme pääjuonta, joista yksi keskittyy mahtisukujen väliseen valtataisteluun, yksi tapahtumiin Seitsemän kuningaskunnan pohjoisrajan Muurilla ja sen takana sekä yksi idän mailla maanpaossa olevaan Daenerys Targaryeniin. Pääjuonten lisäksi seurataan useita alajuonia. Kirjan luvut on kirjoitettu eri henkilöiden näkökulmasta.
Pohjoisen kuningas Robb Stark saavuttaa lukuisia voittoja jokimailla, kun Lannisterit pelaavat valtaistuinpeliä. Robb osoittautuu kuitenkin vain pelinappulaksi, kun hänet raivataan tieltä Punaisissa häissä. Seitsemän kuningaskunnan lailliseksi kuninkaaksi julistautunut Stannis Baratheon lähtee Muurille.
Idässä Daenerys Targaryen aloittaa oman sotansa Orjakauppiaanlahden orjuuttajia vastaan. Hän tuhoaa Astaporin ja Yunkain ja valtaa Meereenin tukikohdakseen.
Vastaanotto

Legolas-fanzinen Teemu Naarajärven mukaan Miekkamyrsky tuo hitaasti etenevään tarinaan hyvin vähän varsinaista uutta. Martin tuo väsyttävästi esiin pääjuonen kannalta melko merkityksettömiä tapahtumia. Kerronta alkaa hieman kärsiä, kun yhtä juonikuviota seurataan kerrallaan vain muutaman luvun verran. Kertomuksen loppua alkaa jo kaivata, koska tarina on kovin ohut ja venytetty.
Morrow’n piirikunta (Oregon)

Morrow’n piirikunta (engl. Morrow County) on Yhdysvaltojen Oregonin osavaltiossa sijaitseva piirikunta. Sen väkiluku oli 11 603 vuonna 2019. Piirikunnan hallintokeskus on Heppnerin kaupunki. Piirikunta on perustettu 16. helmikuuta 1885.
Aiheesta muualla

Kuvia tai muita tiedostoja aiheesta Morrow’n piirikunta (Oregon) Wikimedia Commonsissa
Jaavantylli

| Jaavantylli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurmitsat Charadriidae
Suku::  Tyllit Charadrius
Laji::  javanicus
Kaksiosainen nimi
 Charadrius javanicus  (Chasen, 1938) 
Katso myös
   Jaavantylli Wikispeciesissä   Jaavantylli Commonsissa 
Infobox OKNimi-testi OKIUCN-testi OK: 
Jaavantylli (Charadrius javanicus) on Indonesian kotoperäinen kahlaaja. Sen elinympäristö käsittää Jaavan ja Kangean, mahdollisesti myös Balin. Lajin holotyypin kuvaili Frederick Nutter Chasen Jaavalta 1938.